ประกาศกรมวิชาการเกษตรเรื่อง เงื่อนไขการนำเข้าเชื้อแบคทีเรีย Pantoea ananatis สายพันธุ์ PIASA และสายพันธุ์PIASA GK๑จากญี่ปุ่น พ.ศ.๒๕๖๑ กรมวิชาการเกษตรได้วิเคราะห์ความเสี่ยงศัตรูพืชของเชื้อแบคทีเรีย Pantoea ananatis สายพันธุ์ PIASA และสายพันธุ์PIASA GK๑ นำเข้าเพื่อการค้าจากญี่ปุ่นเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๕ ประกอบกับมาตรา ๒๖ มาตรา ๒๗ มาตรา ๒๘ มาตรา ๓๓ มาตรา ๓๗ และมาตรา ๔๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตร โดยคำแนะนำของคณะกรรมการกักพืช จึงออกประกาศเงื่อนไขการนำเข้าเชื้อแบคทีเรียPantoea ananatis สายพันธุ์ PIASA และสายพันธุ์ PIASA GK๑ เพื่อการค้าจากญี่ปุ่นดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง เงื่อนไขการนาเข้า เชื้อแบคทีเรีย Pantoea ananatis สายพันธุ์ PIASA และสายพันธุ์PIASA GK๑ จากญี่ปุ่น พ.ศ. ๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมวิชาการเกษตรเรื่อง เงื่อนไขการนำเข้าเชื้อแบคทีเรีย Pantoea ananatis สายพันธุ์ PIASA จากญี่ปุ่น พ.ศ. ๒๕๕๔ ลงวันที่ ๙กันยายน พ.ศ. ๒๕๕๔ข้อ ๔ ชนิดเชื้อแบคทีเรียที่อนุญาต๔.๑ Pantoea ananatis สายพันธุ์ PIASA๔.๒ Pantoea ananatis สายพันธุ์ PIASA GK๑ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ ญี่ปุ่น คือ Plant Protection Division, Food Safety and Consumer Affairs Bureau, Ministry of Agriculture, Forestry and Fisheries ได้รับมอบหมายให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของญี่ปุ่น ซึ่งต่อไปในประกาศนี้จะเรียกว่าNPPOข้อ ๖ การอนุญาตนำเข้า๖.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๖.๒ ต้องเป็นผู้ประกอบกิจการที่จำเป็นต้องนำเข้าเชื้อแบคทีเรียตามข้อ๔ เพื่อการผลิตกรดอะมิโนทางอุตสาหกรรม๖.๓ ต้องเสนอรายละเอียด ขั้นตอนการขนส่งขั้นตอนกระบวนการตรวจพิสูจน์เชื้อแบคทีเรียตามข้อ ๔ ขั้นตอนการเก็บรักษา และมาตรการความปลอดภัยทางชีวภาพเสนอต่อกรมวิชาการเกษตรเพื่อพิจารณาและเห็นชอบข้อ ๗ วิธีการขนส่งต้องส่งเชื้อแบคทีเรียมาจากเมืองท่าแห่งหนึ่งในญี่ปุ่นไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางอากาศเท่านั้นข้อ ๘ ข้อกำหนดสำหรับบรรจุภัณฑ์ระหว่างการขนส่งต้องบรรจุเชื้อแบคทีเรียตามข้อ ๔ ในหลอดที่ปิดสนิทและบรรจุลงในบรรจุภัณฑ์ที่เป็นโลหะ ซึ่งออกแบบเฉพาะสำหรับการขนส่งเชื้อแบคทีเรียมีความแข็งแรง และคงทนต่อแรงกระแทกป้องกันการเล็ดลอดของเชื้อแบคทีเรียตามข้อ ๔ออกสู่สภาพแวดล้อมในระหว่างขนส่งได้ข้อ ๙ การรับรองส่งออกต้องตรวจเชื้อแบคทีเรีย Pantoea ananatis โดยห้องปฏิบัติการของ NPPO หรือห้องปฏิบัติการที่ได้รับการรับรองจากNPPO และให้การรับรองว่าเชื้อแบคทีเรียที่นาเข้าคือเชื้อแบคทีเรียตามข้อ๔ ที่บริสุทธิ์ และปราศจากการปนเปื้อนจากจุลินทรีย์ชนิดอื่น โดยต้องระบุข้อความดังกล่าวในใบรับรองสุขอนามัยพืชหรือหนังสือสำคัญอย่างอื่นอันเป็นที่เชื่อถือได้ แนบมาพร้อมกับสินค้าทุกครั้งที่นำเข้าข้อ ๑๐ การตรวจนำเข้า๑๐.๑ เมื่อเชื้อแบคทีเรียถูกขนส่งมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากให้พนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้าและนำส่งเชื้อแบคทีเรียมาที่กลุ่มวิจัยการกักกันพืช สำนักวิจัยพัฒนาการอารักขาพืช กรมวิชาการเกษตร เลขที่ ๕๐ ถนนพหลโยธินแขวงลาดยาว เขตจตุจักร กรุงเทพมหานคร๑๐.๒ พนักงานเจ้าหน้าที่ของกลุ่มวิจัยการกักกันพืชจะตรวจสอบความสมบูรณ์ของบรรจุภัณฑ์และส่งไปกักไว้ณ สถานที่ ซึ่งกรมวิชาการเกษตรได้ให้ความเห็นชอบไว้จนกว่าจะดำเนินการตรวจพิสูจน์ได้ว่าเชื้อแบคทีเรียที่นำเข้าเป็นเชื้อแบคทีเรียตามข้อ๔ จริง และปราศจากจุลินทรีย์ชนิดอื่นโดยผู้ได้รับใบอนุญาตนำเข้าต้องดำเนินการตรวจพิสูจน์ภายใต้การกำกับดูแลของพนักงานเจ้าหน้าที่กรมวิชาการเกษตร๑๐.๓ ในกรณีที่การนำเข้าไม่เป็นไปตามข้อกำหนด ต้องดำเนินการตามมาตรการดังต่อไปนี้๑๐.๓.๑กรณีที่บรรจุภัณฑ์หรือหลอดบรรจุเชื้อแบคทีเรียเกิดความเสียหายและมีเหตุอันควรเชื่อได้ว่าอาจเกิดการเล็ดลอดของเชื้อแบคทีเรียในระหว่างการขนส่งพนักงานเจ้าหน้าที่จะยึดและทำลายของที่นำเข้าทั้งหมดโดยทันทีโดยผู้ได้รับใบอนุญาตนำเข้าต้องรับผิดชอบค่าใช้จ่ายและจะระงับการนำเข้าโดยทันทีผู้ได้รับใบอนุญาตนำเข้าต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้า เมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๐.๓.๒ กรณีมีการตรวจพบการปนเปื้อนของจุลินทรีย์ชนิดอื่นพนักงานเจ้าหน้าที่จะยึดและทำลายของที่นำเข้าทั้งหมดโดยทันทีโดยผู้ได้รับใบอนุญาตนำเข้าต้องรับผิดชอบค่าใช้จ่ายและจะระงับการนำเข้าโดยทันที ผู้ได้รับใบอนุญาตนำเข้าต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๐.๓.๓ กรณีผลการตรวจยืนยันชนิดเชื้อแบคทีเรียนำเข้าไม่ตรงกับชนิดที่ได้รับอนุญาตพนักงานเจ้าหน้าที่จะยึดและทำลายของที่นำเข้าทั้งหมดโดยทันที โดยผู้ได้รับใบอนุญาตนำเข้าต้องรับผิดชอบค่าใช้จ่าย และจะระงับการนำเข้าโดยทันทีผู้ได้รับใบอนุญาตนำเข้าต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตรข้อ ๑๑ ข้อกำหนดสำหรับสถานที่เก็บ๑๑.๑สถานที่เก็บต้องได้รับการรับรองตามมาตรฐานสากลว่าเป็นห้องปฏิบัติการที่มีความปลอดภัยทางชีวภาพในระดับ๒ หรือเทียบเท่า จากหน่วยงานที่มีอำนาจหรือองค์กรที่มีความเชี่ยวชาญและได้รับการตรวจสอบและเห็นชอบจากกรมวิชาการเกษตร๑๑.๒กรณีที่มีการเปลี่ยนแปลงสถานที่เก็บหรือระบบการปฏิบัติงานในสถานที่เก็บผู้ได้รับใบอนุญาตนาเข้าต้องแจ้งและได้รับความเห็นชอบจากกรมวิชาการเกษตรเสียก่อนหรือในระหว่างการเก็บมีเหตุการณ์ที่อาจจะมีผลต่อการเล็ดลอดของเชื้อแบคทีเรียออกไปสู่สภาพแวดล้อมผู้ได้รับใบอนุญาตนำเข้าต้องแจ้งให้กรมวิชาการเกษตรทราบโดยทันทีข้อ ๑๒ ข้อกำหนดสำหรับการขนส่งจากสถานที่เก็บไปยังสถานที่ใช้เพื่อการอุตสาหกรรมผู้ได้รับใบอนุญาตนำเข้าต้องดำเนินการตามขั้นตอนวิธีการจัดส่งเชื้อแบคทีเรียจากสถานที่เก็บเชื้อแบคทีเรียไปยังสถานที่ซึ่งนำเชื้อแบคทีเรียไปใช้ในการผลิตกรดอะมิโนทางอุตสาหกรรมตามระบบมาตรฐานสากลของความปลอดภัยทางชีวภาพที่เสนอต่อกรมวิชาการเกษตรเพื่อตรวจสอบและเห็นชอบและต้องแจ้งต่อกรมวิชาการเกษตรโดยทันทีในกรณีที่ระหว่างการขนส่งเกิดเหตุการณ์อันทำให้เกิดการเล็ดลอดของเชื้อแบคทีเรียออกไปสู่สภาพแวดล้อมข้อ ๑๓ ข้อกำหนดสำหรับโรงงานที่นาเชื้อแบคทีเรียตามข้อ๔ ไปใช้เพื่อการอุตสาหกรรม๑๓.๑โรงงานต้องได้รับการรับรองตามมาตรฐานสากลว่ามีห้องปฏิบัติการที่มีความปลอดภัยทางชีวภาพในระดับ๒ หรือเทียบเท่า จากหน่วยงานที่มีอำนาจหรือองค์กรที่มีความเชี่ยวชาญและได้รับการตรวจสอบและเห็นชอบจากกรมวิชาการเกษตร๑๓.๒ โรงงานซึ่งนำเชื้อแบคทีเรียไปใช้ในการผลิตกรดอะมิโนทางอุตสาหกรรมต้องเป็นโรงงานที่เป็นที่ยอมรับตามมาตรฐานสากลเช่น ระบบประกันคุณภาพ (ISO ๙๐๐๑) ระบบการจัดการด้านสิ่งแวดล้อม (ISO ๑๔๐๐๑) มาตรฐานการผลิต HACCP (Hazard Analysis Critical Control Point) หลักเกณฑ์วิธีการที่ดีในกระบวนการผลิต (GMP)๑๓.๓กรณีที่มีการเปลี่ยนแปลงสถานที่ตั้งโรงงานหรือระบบการปฏิบัติงานในโรงงานผู้ได้รับใบอนุญาตนำเข้าต้องแจ้งและได้รับความเห็นชอบจากกรมวิชาการเกษตรเสียก่อนหรือในระหว่างการดำเนินการมีเหตุการณ์ที่อาจจะมีผลต่อการเล็ดลอดของเชื้อแบคทีเรียออกไปสู่สภาพแวดล้อมผู้ได้รับใบอนุญาตนำเข้าต้องแจ้งให้กรมวิชาการเกษตรทราบโดยทันทีและต้องดำเนินมาตรการกำจัดตามที่ได้รับความเห็นชอบจากกรมวิชาการเกษตรหากเกิดการเล็ดลอดของสิ่งต้องห้ามระหว่างดำเนินการ ผู้ได้รับใบอนุญาตนำเข้าต้องรับผิดชอบความเสียหายที่เกิดขึ้นจากการเล็ดลอดทุกกรณีข้อ ๑๔ การตรวจติดตามกรมวิชาการเกษตรจะตรวจติดตามการดำเนินการของผู้ได้รับใบอนุญาตนำเข้าว่าได้ปฏิบัติตามเงื่อนไขที่กำหนดหรือไม่หากพบว่าผู้ได้รับใบอนุญาตนำเข้าไม่ปฏิบัติตามเงื่อนไขที่กำหนดหรือไม่แสดงเอกสารหลักฐานให้กรมวิชาการเกษตรตรวจสอบเมื่อได้รับการร้องขอกรมวิชาการเกษตรมีสิทธิเพิกถอนใบอนุญาตนำเข้าดังกล่าวได้ประกาศ ณ วันที่ ๒๙ สิงหาคม พ.ศ. ๒๕๖๑สุวิทย์ ชัยเกียรติยศอธิบดีกรมวิชาการเกษตรพัชรภรณ์/จัดทำ๘กุมภาพันธ์ ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๒๓๙ ง/หน้า ๔๕/๒๗ กันยายน ๒๕๖๑